Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 266/12/5506	Martin, 7.1.2013
EEČ : 2-40-5-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
Obvinená XXXXX XXXXX zložila na účet Okresnej prokuratúry v Martine peňažnú sumu vo výške 200,-EUR na všeobecne prospešné účely, pričom obvinená určila adresáta peňažnej sumy XXXXX sponzorský účet, číslo účtu: XXXXX Z uvedenej sumy 50 % patrí štátu na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou XXXXX
	Obvinená XXXXX vyhlásila, že spáchala skutok spočívajúci v tom,  že dňa 16.05.2022, okolo 17.10 XXXXX v obci XXXXX, XXXXX XXXXX, XXXXX od parkoviska pri katolíckom kostole po riadne označenej vedľajšej ceste, viedla osobné motorové vozidlo zn. XXXXX vlastníkom ktorého je XXXXX, XXXXX pri odbočovaní doľava smerom k hlavnej ceste č. I/18, nevenovala sa plne vedeniu vozidla a situácii v cestnej premávke a zachytila prednou ľavou časťou vozidla chodkyňu XXXXX,  nar. XXXXX, trvale bytom XXXXX - XXXXXtorá v tom čase prechádzala cez cestu, od chodníka Matušoviského radu smerom ku miestnemu kostolu, 
poškodená XXXXX, nar. XXXXX utrpela pri dopravnej nehode nasledovné poranenia:
- zlomeninu vonkajšieho a vnútorného členka ľavej končatiny s vykĺbením členku - poranenia podľa odborného vyjadrenia hodnotené ako ťažké, vyžadujúce si vystavenie práceneschopnosti v trvaní 12 týždňov, 
- povrchovú odreninu na ľavom líci, odreninu na ľavom lakti a odreninu na ľavom predkolení - poranenia podľa odborného vyjadrenia hodnotené ako ľahké, nevyžadujúce si vystavenie práceneschopnosti,

Odôvodnenie: 
	Uznesením vyšetrovateľky OO PZ XXXXX, XXXXX, bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX, pre prečin ublíženia na zdraví podľa  § 157 ods. 1, ods. 2 písm. a/ Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa jej kladie za vinu, priznala a po poučení o možnosti uzavretia zmieru vyjadrila s týmto alternatívnym spôsobom ukončenia trestného stíhania súhlas. Poškodená XXXXX taktiež vyslovila s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 157 ods. 1, ods. 2 písm. a/ Tr. zák. trestný zákon umožňuje uložiť trest odňatia slobody na 1 rok až 5 rokov. 

Obvinená XXXXX a poškodená XXXXX uzavreli dňa 08.11.2012 pred probačným a mediačným úradníkom na Okresnom súde v Martine dohodu o zmieri, v rámci XXXXX žiadnu náhradu škody od obvinenej.

Dňa XXXXX obvinená zložila na účet Okresnej prokuratúry v Martine peňažnú sumu vo výške 200-EUR, určenú pre všeobecne prospešné účely. 
Poškodená spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že takýto spôsob rozhodnutia je dostačujúci. 
	 
	  Na základe uvedených skutočností som rozhodla tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka